Vilniaus Tuskulėnų gimnazija

Vilniaus Tuskulėnų gimnazija – dieninė, savarankiško mokymosi bendrojo lavinimo mokykla Vilniuje, Tuskulėnų g. 31, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 190002030. Steigėjas Vilniaus miesto savivaldybės taryba. Istorija Mokykla įkurta 1944 m. kaip pradinė mokykla Nr. 28, joje mokėsi 80 mokinių. 1952 m. ši mokykla sujungta su 36-ąja ir įkurta 38-oji septynmetė mokykla. Ją lankė 271 mokinys. 1964 m. septynmetė mokykla reorganizuota ir veikė kaip 7-oji aštuonmetė mokykla. Joje buvo 25 klasės, mokėsi 760 mokinių, dirbo 34 mokytojai. Mokyklos direktorė Janina Gureckienė. 1965 m. F. Žemaičio gatvėje, buvusių šaudyklų vietoje, pradedama statyti nauja mokykla. Ją statant talkino mokiniai, jų tėvai ir mokytojai. 1965 m. 7-oji aštuonmetė mokykla perorganizuota į 31-ąją mokyklą. Joje mokėsi net 2000 mokinių. Stigo vietos, buvo dirbama net trimis pamainomis. Pirmoji vidurinės mokyklos direktorė Janina Gureckienė ir 66 mokytojų kolektyvas pradėjo daug gražių ugdymo ir lavinimo tradicijų. 1968 m. mokykla išleido 1-ąją abiturientų laidą. 1971 m. vasario 4 d. moksleiviai įžengė į naujas, daug erdvesnes patalpas, kuriose mokosi ir dabar. Tuo metu mokyklai vadovavo Kazys Milašiūnas. 1973 m. įsteigtos sustiprinto dailės ugdymo klasės, jų mokiniai vadovaujami dailės mokytojų Danutės Bartašiūnaitės, Angelės Narčiūtės, Zofijos Žukauskienės, Palmyros Mažutienės įgijo gerą meninį išsilavinimą. 1983 m. dailės klasės abiturientų laida mokyklą papuošė pirmąja freska, vėliau šią tradiciją pratęsė kitos laidos. XX a. 8-9 deš. mokykla garsėjo ir šokėjų Adomo ir Valentinos Gineičių vedamu pramoginių šokių kolektyvu. 1977 m. mokykla suskilo į dvi vidurines: 9-ąją ir 31-ąją. 31-ajai liko vadovauti K. Milašiūnas, į mokyklą atėjo dirbti nemažai naujų mokytojų. Nuo 1984 m. iki 2017 m. mokyklai vadovavo Ričardas Vitkus. Nuo 2017 m. gimnazijai vadovauja Daiva Pilukienė. 1993 m. gruodžio 6 d. mokykla pakeitė savo vardą. Mokyklos bendruomenės prašoma, Vilniaus miesto taryba 31-ajai vidurinei mokyklai suteikė Tuskulėnų vidurinės mokyklos vardą. 1998 m. mokykla renovuota. Nuo 2015 m. rugsėjo 1 d. mokykla tapo gimnazija. Direktoriai Janina Gureckienė Kazys Milašiūnas Ričardas Vitkus Daiva Pilukienė Žymūs mokytojai Diana Builienė – abiturientų išrinkta geriausia Lietuvos Respublikos lietuvių kalbos mokytoja Sigitas Lukauskas – dailininkas, abstrakcionistų idėjų rėmėjas Rasa Ercmonienė-Varnienė – dramaturgė, Tuskulėnų dramos teatro įkūrėja ir vedėja Žymūs mokiniai Elona Bajorinienė – teatrologė Jūratė Baranova – filosofė Valdas Bieliauskas – šaškininkas, nacionalinis didmeistris Gintautas Bužinskas – politikas Violeta Černiauskaitė – bibliografė, spaudos istorikė Rasa (Asminavičiūtė) Drazdauskienė – vertėja, žurnalistė Algis Garbačiauskas – skulptorius, kino dailininkas Erika Gelumbeckaitė-Grigoravičienė – dailėtyrininkė Auristida Gerliakienė – gydytoja odontologė, Lietuvos medikų sąjūdžio vadovė Eglė Gineitytė – tapytoja Ligita Jančiorienė – gydytoja, profesorė Rimantas Jankauskas – antropologas Patricija Jurkšaitytė – tapytoja Artūras Kaklauskas – statybos inžinierius, profesorius Gintaris Kaklauskas – statybos inžinierius, profesorius Andrius Kavaliauskas – žurnalistas, laidų vedėjas Dainius Kazlauskas – aktorius Algirdas Knystautas – ornitologas Miglė Kosinskaitė – tapytoja Jūratė Kučinskaitė – muzikologė Ramunė Kudzmanaitė – režisierė Kęstutis Kudzmanas – diplomatas Tomas Kučinskas – verslininkas Audronis Liuga – kino kritikas Evaldas Mikaliūnas – aktorius Raimundas Milašiūnas – psichiatras Raigardas Musnickas – žurnalistas Liudvika Pociūnienė – žurnalistė Darius Pranckevičius – diplomatas Darius Radzevičius – chirurgas Rasa Ruseckienė – vertėja Gintaras Sodeika – kompozitorius, menininkas Kostas Smoriginas - dainininkas Skirmantė Smilingytė-Žeimienė – meno istorikė Audrius Stonys – kino režisierius Naglis Šulija – žurnalistas Daiva Urbonavičiūtė - dizainerė Sakalas Uždavinys – aktorius Daina Valentinavičienė – vertėja, VU dėstytoja Arturas Valiauga – fotografas Nuorodos Mokyklos svetainė